**คำชี้แจงตามหลักเกณฑ์ในการตรวจสอบความจำเป็นในการตราพระราชบัญญัติ (checklist)**

ร่างพระราชบัญญัติระเบียบบริหารราชการกรุงเทพมหานคร (ฉบับที่ ..) พ.ศ. ....

🗌 กฎหมายใหม่ ☑ แก้ไข/ปรับปรุง 🗌 ยกเลิก

ส่วนราชการหรือหน่วยงานผู้เสนอ...........กรุงเทพมหานคร...................................................................

**1. วัตถุประสงค์และเป้าหมายของภารกิจ**

**1.1 วัตถุประสงค์และเป้าหมายของภารกิจคืออะไร**

การแก้ไขเพิ่มเติมกฎหมายว่าด้วยระเบียบบริหารราชการกรุงเทพมหานคร มีขึ้นเพื่อกำหนดหลักเกณฑ์และวิธีการเลือกตั้ง คุณสมบัติและลักษณะต้องห้ามของผู้มีสิทธิสมัครรับเลือกตั้งเป็นสมาชิกสภากรุงเทพมหานครและผู้ว่าราชการกรุงเทพมหานคร ข้อห้ามกระทำการและการสิ้นสุดสมาชิกภาพหรือการพ้นจากตำแหน่งของสมาชิกสภากรุงเทพมหานครและผู้ว่าราชการกรุงเทพมหานคร ตลอดจนการจัดระเบียบบริหารราชการ และการกำหนดอำนาจหน้าที่ในการจัดทำบริการสาธารณะของกรุงเทพมหานคร ให้มีความสอดคล้องกับบทบัญญัติของรัฐธรรมนูญและกฎหมายที่เกี่ยวข้อง ได้แก่ กฎหมายว่าด้วยการเลือกตั้งสมาชิกสภาท้องถิ่นและผู้บริหารท้องถิ่น และกฎหมายว่าด้วยการกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น และเพื่อเป็นการเพิ่มประสิทธิภาพในการบริหารราชการกรุงเทพมหานครและกำหนดอำนาจหน้าที่ในการจัดทำบริการสาธารณะให้สามารถตอบสนองต่อความต้องการของประชาชน นอกจากนี้ ยังได้กำหนดหลักเกณฑ์การดำเนินการด้านการเงินการคลัง รวมทั้งการกำหนดให้มีคณะกรรมการยุทธศาสตร์แก้ไขปัญหาเมืองหลวงและปริมณฑลเพื่อทำหน้าที่พิจารณาแผนยุทธศาสตร์การพัฒนาเพื่อป้องกันและแก้ไขปัญหาด้านต่าง ๆ ของเมืองหลวงและปริมณฑล และมีการกำหนดกลไกการมีส่วนร่วมของประชาชนในการดำเนินงานของกรุงเทพมหานคร ทั้งนี้ เพื่อประโยชน์ในการพัฒนากรุงเทพมหานครต่อไป

**เพื่อแก้ไขปัญหาหรือข้อบกพร่องใด**

เนื่องจากบทบัญญัติของกฎหมายว่าด้วยระเบียบบริหารราชการกรุงเทพมหานคร ในส่วนที่เกี่ยวกับหลักเกณฑ์และวิธีการเลือกตั้ง คุณสมบัติและลักษณะต้องห้ามของผู้มีสิทธิสมัครรับเลือกตั้งเป็นสมาชิกสภากรุงเทพมหานครและผู้ว่าราชการกรุงเทพมหานคร ข้อห้ามกระทำการและการสิ้นสุดสมาชิกภาพหรือการพ้นจากตำแหน่งของสมาชิกสภากรุงเทพมหานครและผู้ว่าราชการกรุงเทพมหานคร ยังไม่สอดคล้องกับบทบัญญัติของรัฐธรรมนูญ และกฎหมายว่าด้วยการเลือกตั้งสมาชิกสภาท้องถิ่นและผู้บริหารท้องถิ่น ตลอดจนการจัดระเบียบราชการและการกำหนดอำนาจหน้าที่ในการจัดทำบริการสาธารณะของกรุงเทพมหานคร ยังมีปัญหาในการตอบสนองต่อความต้องการของประชาชน และยังไม่สอดคล้องกับการถ่ายโอนอำนาจหน้าที่จากส่วนราชการตามกฎหมายว่าด้วยการกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น ทำให้ไม่สามารถแก้ไขปัญหาได้อย่างมีประสิทธิภาพ โดยอาศัยการมีส่วนร่วมของประชาชนในกรุงเทพมหานครอย่างแท้จริง จึงต้องแก้ไขกฎหมายว่าด้วยระเบียบบริหารราชการกรุงเทพมหานครเพื่อแก้ไขปัญหาหรือข้อบกพร่องดังกล่าว

2

**1.2 ความจำเป็นที่ต้องทำภารกิจ**

เนื่องจากบทบัญญัติของกฎหมายว่าด้วยระเบียบบริหารราชการกรุงเทพมหานคร ในส่วนที่เกี่ยวกับหลักเกณฑ์และวิธีการเลือกตั้ง คุณสมบัติและลักษณะต้องห้ามของผู้มีสิทธิสมัครรับเลือกตั้งเป็นสมาชิกสภากรุงเทพมหานครและผู้ว่าราชการกรุงเทพมหานคร ข้อห้ามกระทำการและการสิ้นสุดสมาชิกภาพหรือการพ้นจากตำแหน่งของสมาชิกสภากรุงเทพมหานครและผู้ว่าราชการกรุงเทพมหานคร ยังไม่สอดคล้องกับบทบัญญัติของรัฐธรรมนูญ และกฎหมายว่าด้วยการเลือกตั้งสมาชิกสภาท้องถิ่นและผู้บริหารท้องถิ่น ดังกล่าวข้างต้น ประกอบกับกรุงเทพมหานครเป็นเมืองหลวงของประเทศ เป็นเมืองที่มีขนาดใหญ่ ต้องรับผิดชอบการให้บริการสาธารณะแก่ประชากรโดยรวมจำนวนไม่ต่ำกว่า ๑๘ ล้านคนต่อปี ด้วยเหตุดังกล่าวทำให้กรุงเทพมหานครมีการขยายตัวของเมืองอย่างรวดเร็วและไร้ทิศทาง จึงต้องเผชิญกับปัญหานานัปการ ทั้งในด้านสังคม เศรษฐกิจ สิ่งแวดล้อม วัฒนธรรม ฯลฯ ปัญหาดังกล่าวไม่เพียงแต่จะส่งผลกระทบภายในพื้นที่เขตกรุงเทพมหานครเท่านั้น แต่ยังส่งผลกระทบไปยังจังหวัดโดยรอบกรุงเทพมหานครด้วย นอกจากนั้นกรุงเทพมหานครในฐานะที่เป็นองค์กรปกครองส่วนท้องถิ่นขนาดใหญ่ยังมีภารกิจอีกหลายประการที่ได้รับการถ่ายโอนจากราชการส่วนกลางเพื่อจัดบริการสาธารณะเพิ่มขึ้น โดยกฎหมายที่กำหนดอำนาจหน้าที่ของกรุงเทพมหานครในการดำเนินการ คือ พระราชบัญญัติระเบียบบริหารราชการกรุงเทพมหานคร พ.ศ. ๒๕28 และที่แก้ไขเพิ่มเติม ยังไม่สอดคล้องกับอำนาจหน้าที่ในการดำเนินการก่อให้เกิดปัญหาและอุปสรรค ไม่เหมาะสมต่อการบริหารราชการกรุงเทพมหานครอยู่หลายประการ เป็นเหตุให้การจัดบริการสาธารณะแก่ประชาชนไม่คล่องตัว การบังคับใช้กฎหมายไม่มีประสิทธิภาพเท่าที่ควร จึงจำเป็นต้องแก้ไขปัญหาดังกล่าว

**หากไม่ทำภารกิจนั้นจะมีผลประการใด**

(1) บทบัญญัติในส่วนที่เกี่ยวกับหลักเกณฑ์และวิธีการเลือกตั้ง คุณสมบัติและลักษณะต้องห้ามของ ผู้มีสิทธิสมัครรับเลือกตั้งเป็นสมาชิกสภากรุงเทพมหานครและผู้ว่าราชการกรุงเทพมหานคร ข้อห้ามกระทำการและการสิ้นสุดสมาชิกภาพหรือการพ้นจากตำแหน่งของสมาชิกสภากรุงเทพมหานครและผู้ว่าราชการกรุงเทพมหานคร จะไม่สอดคล้องกับบทบัญญัติของรัฐธรรมนูญ และกฎหมายว่าด้วยการเลือกตั้งสมาชิกสภาท้องถิ่นและผู้บริหารท้องถิ่น

(2) การจัดระเบียบราชการและการกำหนดอำนาจหน้าที่ในการจัดทำบริการสาธารณะของกรุงเทพมหานคร อาจไม่สามารถตอบสนองต่อความต้องการของประชาชน และไม่สอดคล้องกับการถ่ายโอนอำนาจหน้าที่จากส่วนราชการ ตามกฎหมายว่าด้วยการกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น ทำให้ไม่สามารถแก้ไขปัญหาได้อย่างมีประสิทธิภาพ โดยอาศัยการมีส่วนร่วมของประชาชนในกรุงเทพมหานครได้อย่างแท้จริง

**1.3 การดำเนินการเพื่อให้บรรลุวัตถุประสงค์มีกี่ทางเลือก มีทางเลือกอะไรบ้าง**

ไม่มีทางเลือกอื่น

3

**1.4 มาตรการที่บรรลุวัตถุประสงค์ของภารกิจคืออะไร**

การแก้ไขเพิ่มเติมกฎหมายว่าด้วยระเบียบบริหารราชการกรุงเทพมหานคร ดังนี้

(1) แก้ไขเพิ่มเติมหลักเกณฑ์และวิธีการเลือกตั้งสมาชิกสภากรุงเทพมหานคร และผู้ว่าราชการกรุงเทพมหานคร เพื่อให้สอดคล้องกับกฎหมายว่าด้วยการเลือกตั้งสมาชิกสภาท้องถิ่นและผู้บริหารท้องถิ่น

(2) แก้ไขเพิ่มเติมคุณสมบัติและลักษณะต้องห้ามของผู้มีสิทธิสมัครรับเลือกตั้งเป็นสมาชิกสภากรุงเทพมหานคร เพื่อให้สอดคล้องกับคุณสมบัติและลักษณะต้องห้ามของผู้มีสิทธิสมัครรับเลือกตั้งเป็นสมาชิกสภาผู้แทนราษฎรตามที่กำหนดในรัฐธรรมนูญ และคุณสมบัติและลักษณะต้องห้ามของผู้มีสิทธิสมัครรับเลือกตั้งเป็นสมาชิกสภาท้องถิ่นตามกฎหมายว่าด้วยการเลือกตั้งสมาชิกสภาท้องถิ่นหรือผู้บริหารท้องถิ่น

(3) แก้ไขเพิ่มเติมข้อห้ามกระทำการของสมาชิกสภากรุงเทพมหานคร และการสิ้นสุดสมาชิกภาพของสมาชิกสภากรุงเทพมหานคร เพื่อให้สอดคล้องกับข้อห้ามกระทำการของสมาชิกสภาผู้แทนราษฎรและสมาชิกวุฒิสภา และการสิ้นสุดสมาชิกภาพของสมาชิกสภาผู้แทนราษฎร ตามที่กำหนดในรัฐธรรมนูญ

(4) แก้ไขเพิ่มเติมให้สมาชิกสภากรุงเทพมหานครอาจมีผู้ช่วยสมาชิกสภากรุงเทพมหานครเพื่อสนับสนุนการปฏิบัติงานได้

(5) แก้ไขเพิ่มเติมหลักเกณฑ์การเรียกประชุมสภากรุงเทพมหานครเพื่อให้สมาชิกได้มาประชุมเป็นครั้งแรก และกำหนดกรณีที่รัฐมนตรีว่าการกระทรวงมหาดไทยไม่อาจดำเนินการให้มีการประชุมครั้งแรกภายในเวลาสิบห้าวันนับแต่วันที่มีสมาชิกสภากรุงเทพมหานครได้รับเลือกตั้งถึงร้อยละเก้าสิบของจำนวนสมาชิกทั้งหมด หรือมีการประชุมแต่ไม่อาจเลือกประธานสภากรุงเทพมหานครได้เนื่องจากเหตุอันเกิดจากการกระทำหรืองดเว้นกระทำของสมาชิกโดยไม่มีเหตุอันควร รัฐมนตรีว่าการกระทรวงมหาดไทยอาจมีคำสั่งให้ ยุบสภากรุงเทพมหานครหรือสั่งให้สมาชิกบางคนพ้นจากตำแหน่งได้

(6) แก้ไขเพิ่มเติมคุณสมบัติและลักษณะต้องห้ามของผู้มีสิทธิสมัครรับเลือกตั้งเป็นผู้ว่าราชการกรุงเทพมหานคร เพื่อให้สอดคล้องกับกฎหมายว่าด้วยการเลือกตั้งสมาชิกสภาท้องถิ่นหรือผู้บริหารท้องถิ่นและรัฐธรรมนูญแห่งราชอาณาจักรไทย และกำหนดคุณสมบัติของผู้ที่จะได้รับการแต่งตั้งเป็นรองผู้ว่าราชการกรุงเทพมหานครด้วย

(7) แก้ไขเพิ่มเติมวาระการดำรงตำแหน่งของผู้ว่าราชการกรุงเทพมหานคร โดยกำหนดให้ผู้ว่าราชการกรุงเทพมหานครจะดำรงตำแหน่งรวมกันแล้วเกินสองสมัยมิได้ ทั้งนี้ไม่ว่าจะเป็นการดำรงตำแหน่งติดต่อกันหรือไม่ และกำหนดให้ผู้ว่าราชการกรุงเทพมหานครต้องแถลงนโยบายต่อสภากรุงเทพมหานครด้วย

(8) แก้ไขเพิ่มเติมบทบัญญัติเกี่ยวกับข้อห้ามกระทำการ และการพ้นจากตำแหน่งของผู้ว่าราชการกรุงเทพมหานคร เพื่อให้สอดคล้องกับบทบัญญัติของรัฐธรรมนูญ

(9) แก้ไขเพิ่มเติมบทบัญญัติในหมวด 3 การจัดระเบียบราชการกรุงเทพมหานคร ส่วนที่ 2 โดยยกเลิกบทบัญญัติเกี่ยวกับสภาเขต และให้สำนักงานเขตเป็นหน่วยงานหลักในการจัดทำบริการสาธารณะและกิจกรรมสาธารณะที่อยู่ในอำนาจหน้าที่ของกรุงเทพมหานครเพื่อประโยชน์ของประชาชนในพื้นที่เขต

4

(10) แก้ไขเพิ่มเติมการมอบอำนาจในการปฏิบัติราชการแทนของหัวหน้าหน่วยงานของกรุงเทพมหานคร ตลอดจนกำหนดหลักเกณฑ์ วิธีการและเงื่อนไขการมอบหมายหรือมอบอำนาจ

(11) แก้ไขเพิ่มเติมหน้าที่และอำนาจของกรุงเทพมหานครให้สอดคล้องกับรัฐธรรมนูญและกฎหมายว่าด้วยการกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น

(12) แก้ไขเพิ่มเติมหน้าที่และอำนาจของเจ้าหน้าที่กรุงเทพมหานครในการสอบสวนคดีอาญา

(13) แก้ไขเพิ่มเติมเกี่ยวกับวิธีการในการดำเนินกิจการที่อยู่ในอำนาจหน้าที่ของกรุงเทพมหานคร

(14) แก้ไขเพิ่มเติมเกี่ยวกับหลักเกณฑ์ในการพิจารณาร่างข้อบัญญัติงบประมาณรายจ่ายประจำปีงบประมาณ และร่างข้อบัญญัติงบประมาณรายจ่ายเพิ่มเติม เพื่อให้สอดคล้องกับบทบัญญัติของรัฐธรรมนูญ

(15) เพิ่มเติมหลักเกณฑ์การดำเนินการด้านการเงินการคลัง กรุงเทพมหานครต้องให้ความสำคัญในการรักษาวินัยทางการเงินการคลังอย่างเคร่งครัด รวมทั้งแก้ไขเพิ่มเติมวิธีการใช้จ่ายเงินอุดหนุนของกรุงเทพมหานคร

(16) เพิ่มเติมบทบัญญัติกำหนดให้มีคณะกรรมการยุทธศาสตร์แก้ไขปัญหาเมืองหลวงและปริมณฑล ทั้งนี้เพื่อให้กรุงเทพมหานคร ส่วนราชการและหน่วยงานที่เกี่ยวข้องในพื้นที่กรุงเทพมหานครและจังหวัดปริมณฑลสามารถแก้ไขปัญหาต่าง ๆ ที่เกิดจากการจัดทำบริการสาธารณะในความรับผิดชอบได้อย่างมีประสิทธิภาพ

(17) เพิ่มเติมบทบัญญัติกำหนดการมีส่วนร่วมของประชาชนในการดำเนินงานของกรุงเทพมหานคร โดยมีการคัดเลือกตัวแทนของประชาชนในด้านต่าง ๆ ทั้งกลุ่มอาชีพและกลุ่มอาสาสมัครรวมกับกลุ่มผู้ทรงคุณวุฒิภาคประชาชนที่ผู้อำนวยการเขตคัดเลือก เพื่อร่วมกันดำเนินการในรูปของคณะกรรมการประชาคมเขต

**1.5 ภารกิจนั้นจะแก้ไขปัญหาหรือข้อบกพร่องนั้นได้เพียงใด**

การแก้ไขเพิ่มเติมกฎหมายว่าด้วยระเบียบบริหารราชการกรุงเทพมหานครในครั้งนี้ จะมีผลทำให้หลักเกณฑ์และวิธีการเลือกตั้ง คุณสมบัติและลักษณะต้องห้ามของผู้มีสิทธิสมัครรับเลือกตั้งเป็นสมาชิกสภากรุงเทพมหานครและผู้ว่าราชการกรุงเทพมหานคร ข้อห้ามกระทำการ และการสิ้นสุดสมาชิกภาพหรือการพ้นจากตำแหน่งของสมาชิกสภากรุงเทพมหานครและผู้ว่าราชการกรุงเทพมหานคร สอดคล้องกับบทบัญญัติของรัฐธรรมนูญ และกฎหมายว่าด้วยการเลือกตั้งสมาชิกสภาท้องถิ่นและผู้บริหารท้องถิ่น การจัดระเบียบราชการและการกำหนดอำนาจหน้าที่ในการจัดทำบริการสาธารณะของกรุงเทพมหานคร และอำนาจหน้าที่อื่น ๆสามารถตอบสนองต่อความต้องการของประชาชน และสอดคล้องกับการถ่ายโอนอำนาจหน้าที่จากส่วนราชการ ตามกฎหมายว่าด้วยการกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น สามารถแก้ไขปัญหาของเมืองได้อย่างมีประสิทธิภาพ โดยอาศัยการมีส่วนร่วมของประชาชนในกรุงเทพมหานครอย่างแท้จริง

**1.6 ผลสัมฤทธิ์ของภารกิจคืออะไร**

(1) หลักเกณฑ์และวิธีการเลือกตั้งสมาชิกสภากรุงเทพมหานครและผู้ว่าราชการกรุงเทพมหานครมีความสอดคล้องกับกฎหมายว่าด้วยการเลือกตั้งสมาชิกสภาท้องถิ่นและผู้บริหารท้องถิ่น

5

(2) คุณสมบัติและลักษณะต้องห้ามของผู้มีสิทธิสมัครรับเลือกตั้งเป็นสมาชิกสภากรุงเทพมหานครและผู้ว่าราชการกรุงเทพมหานคร ข้อห้ามกระทำการ และการสิ้นสุดสมาชิกภาพหรือการพ้นจากตำแหน่งของสมาชิกสภากรุงเทพมหานครและผู้ว่าราชการกรุงเทพมหานคร มีความสอดคล้องกับบทบัญญัติของรัฐธรรมนูญ และกฎหมายว่าด้วยการเลือกตั้งสมาชิกสภาท้องถิ่นและผู้บริหารท้องถิ่น

(3) ปรับเปลี่ยนรูปแบบการจัดระเบียบราชการของกรุงเทพมหานครโดยยกเลิกการมีสภาเขต และเพิ่มบทบาทหน้าที่ในการจัดทำบริการสาธารณะของสำนักงานเขตให้สามารถพัฒนาและแก้ไขปัญหาของเมืองและคุณภาพชีวิตของประชาชนในพื้นที่ได้อย่างมีประสิทธิภาพ การกำหนดอำนาจหน้าที่ของกรุงเทพมหานครมีความสอดคล้องอำนาจและหน้าที่ในการจัดทำบริการสาธารณะขององค์กรปกครองส่วนท้องถิ่นต่าง ๆ ตามกฎหมายว่าด้วยการกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น

(4) กรุงเทพมหาครมีอำนาจในการสอบสวนคดีความผิดต่อกฎหมายที่เกิดขึ้นในพื้นที่ได้เช่นเดียวกับพนักงานสอบสวนตามประมวลกฎหมายวิธีพิจารณาความอาญา

(5) มีหลักเกณฑ์ในการพิจารณาร่างข้อบัญญัติงบประมาณ และหลักเกณฑ์การดำเนินการด้านการเงินการคลังตามกรอบการดำเนินการทางการคลังที่กำหนด

(6) มีการจัดตั้งคณะกรรมการยุทธศาสตร์แก้ไขปัญหาเมืองหลวงและปริมณฑล เพื่อพิจารณาให้ความเห็นชอบแผนยุทธศาสตร์การพัฒนาเพื่อป้องกันแก้ไขปัญหาเมืองหลวงและปริมณฑล

(7) มีการจัดตั้งคณะกรรมการประชาคมเขต โดยมีตัวแทนของประชาชนในด้านต่าง ๆ ทั้งกลุ่มอาชีพกลุ่มอาสาสมัครและกลุ่มผู้ทรงคุณวุฒิ เพื่อทำหน้าที่ให้ข้อคิดเห็น ข้อเสนอแนะหรือคำปรึกษา และให้ความร่วมมือในการดำเนินงานร่วมกับสำนักงานเขตในการพัฒนาและแก้ไขปัญหาของประชาชนในพื้นที่เขต

**ตัวชี้วัดความสัมฤทธิ์ของกฎหมายมีอย่างไร**

การจัดระเบียบบริหารราชการกรุงเทพมหานครมีหลักเกณฑ์ที่สอดคล้องบทบัญญัติของกฎหมายที่เกี่ยวข้องในปัจจุบัน มีการกำหนดอำนาจหน้าที่ที่ชัดเจนสอดคล้องกับภารกิจในการจัดทำบริการสาธารณะและสามารถแก้ไขปัญหาในด้านต่าง ๆ ได้อย่างมีประสิทธิภาพ

**1.7 การทำภารกิจสอดคล้องกับพันธกรณีและความผูกพันตามสัญญาที่ประเทศไทย**

**มีต่อรัฐต่างประเทศหรือองค์การระหว่างประเทศใด ในเรื่องใด**

ไม่มี

**2. ผู้ทำภารกิจ**

**2.1 เมื่อคำนึงถึงประสิทธิภาพ ต้นทุน และความคล่องตัวแล้ว เหตุใดจึงไม่ควรให้เอกชนทำภารกิจนี้**

เนื่องจากเป็นการแก้ไขกฎหมายเพื่อปรับปรุงเรื่องการบริหารราชการของกรุงเทพมหานครให้มีประสิทธิภาพมากยิ่งขึ้น จึงไม่สามารถให้เอกชนทำภารกิจนี้ได้

6

**ภารกิจนี้ควรทำร่วมกับเอกชน หรือไม่ อย่างไร**

ไม่ควร

**2.2 เมื่อคำนึงถึงประสิทธิภาพและประโยชน์ที่จะเกิดแก่การให้บริการประชาชน ควรทำภารกิจนี้**

**ร่วมกับหน่วยงานอื่นหรือไม่ เพราะเหตุใด**

กรุงเทพมหานครสามารถรับฟังความคิดเห็นจากหน่วยงานที่เกี่ยวข้องเพื่อประโยชน์ในการแก้ไขเพิ่มเติมกฎหมายว่าด้วยระเบียบบริหารราชการกรุงเทพมหานครได้

**2.3 ภารกิจดังกล่าวหากให้องค์กรปกครองส่วนท้องถิ่นทำ จะได้ประโยชน์แก่ประชาชนมากกว่าหรือไม่**

เป็นภารกิจที่กรุงเทพมหานครในฐานะองค์กรปกครองส่วนท้องถิ่นต้องดำเนินการอยู่แล้ว

**3. ความจำเป็นในการตรากฎหมาย**

**3.1 การจัดทำภารกิจนั้นมีความสอดคล้องกับเรื่องใด อย่างไร**

☑ หน้าที่หลักของหน่วยงานรัฐ (ตามภารกิจพื้นฐาน (Function)) ในเรื่อง การจัดระเบียบบริหาร ราชการและการปรับปรุงกฎหมายให้สอดคล้องกับรัฐธรรมนูญในหมวด 14 การปกครองส่วนท้องถิ่น

☑ หน้าที่ของรัฐและแนวนโยบายแห่งรัฐ ในเรื่องการพัฒนาระบบการบริหารราชการแผ่นดินของราชการส่วนท้องถิ่น ให้เป็นไปตามหลักการบริหารกิจการบ้านเมืองที่ดี

☑ แผนพัฒนาเศรษฐกิจและสังคม ในเรื่องการบริหารจัดการในภาครัฐ

**3.2 การทำภารกิจนั้นสามารถใช้มาตรการทางบริหารโดยไม่ต้องออกกฎหมายได้หรือไม่**

ไม่สามารถใช้มาตรการทางบริหารได้ เนื่องจากการกำหนดหลักเกณฑ์และวิธีการเลือกตั้ง การกำหนดคุณสมบัติและลักษณะต้องห้ามของผู้มีสิทธิสมัครรับเลือกตั้งเป็นสมาชิกสภากรุงเทพมหานครและ ผู้ว่าราชการกรุงเทพมหานคร รวมถึงการสิ้นสุดสมาชิกภาพหรือการพ้นจากตำแหน่ง และการกำหนดหน้าที่และอำนาจของกรุงเทพมหานครในการดูแลและจัดทำบริการสาธารณะ ต้องเป็นไปตามที่กฎหมายบัญญัติ (ตามมาตรา 250 ของรัฐธรรมนูญ)

**3.3 ในการทำภารกิจนั้น เหตุใดจึงจำเป็นต้องตรากฎหมาย**

เนื่องจากการกำหนดหลักเกณฑ์และวิธีการเลือกตั้ง การกำหนดคุณสมบัติและลักษณะต้องห้ามของผู้มีสิทธิสมัครรับเลือกตั้งเป็นสมาชิกสภากรุงเทพมหานครและผู้ว่าราชการกรุงเทพมหานคร รวมถึงการสิ้นสุดสมาชิกภาพหรือการพ้นจากตำแหน่ง และการกำหนดหน้าที่และอำนาจของกรุงเทพมหานครในการดูแลและจัดทำบริการสาธารณะ เพื่อประโยชน์ของประชาชนในท้องถิ่น ต้องบัญญัติไว้ในกฎหมายว่าด้วยระเบียบ

7

บริหารราชการของกรุงเทพมหานคร จึงจำเป็นต้องตรากฎหมายเพื่อแก้ไขเพิ่มเติมพระราชบัญญัติระเบียบบริหารราชการกรุงเทพมหานคร พ.ศ. 2528

**3.4 การใช้บังคับกฎหมายและระยะเวลาในการใช้บังคับกฎหมาย**

**(ก) การใช้บังคับกฎหมาย**

🗌 ต้องใช้บังคับพร้อมกันทุกท้องที่ทั่วประเทศ เนื่องจาก................................................................

🗌 ทยายใช้บังคับเป็นท้องที่ ๆ ไป เนื่องจาก………………………………………………………………………….

☑ ใช้บังคับเพียงบางท้องที่ เนื่องจากเป็นกฎหมายว่าด้วยระเบียบบริหารราชการกรุงเทพมหานครจึงใช้บังคับเฉพาะในพื้นที่ของกรุงเทพมหานครเท่านั้น

**(ข) ระยะเวลาในการใช้บังคับกฎหมาย**

☑ ใช้บังคับทันทีที่ประกาศในราชกิจจานุเบกษา เนื่องจากประสงค์จะให้มีผลใช้บังคับทันทีและมีบทเฉพาะกาลรองรับกรณีที่เกิดขึ้นก่อนที่กฎหมายจะมีผลใช้บังคับไว้แล้ว

**3.5 ถ้าจำเป็นต้องมีกฎเกณฑ์ เหตุใดจึงไม่สมควรตราเป็นข้อบัญญัติท้องถิ่น**

เนื่องจากเป็นการแก้ไขเพิ่มเติมกฎหมายว่าด้วยระเบียบบริหารราชการกรุงเทพมหานคร จึงไม่อาจตราเป็นข้อบัญญัติกรุงเทพมหานครได้

**3.6 ลักษณะการใช้บังคับ**

🗌 ควบคุม ☑ กำกับ/ติดตาม (ข้ามไปข้อ 3.8) 🗌 ส่งเสริม

🗌 ระบบผสม (ทั้งควบคุมและส่งเสริม)

**เหตุใดจึงต้องใช้ระบบดังกล่าว**

เนื่องจากเป็นการแก้ไขเพิ่มเติมกฎหมายเพื่อกำหนดหลักเกณฑ์เกี่ยวกับการได้มาซึ่งสมาชิกสภากรุงเทพมหานครและผู้ว่าราชการกรุงเทพมหานคร ซึ่งมีหน้าที่เกี่ยวข้องกับการบริหารราชการกรุงเทพมหานคร และกำหนดหลักเกณฑ์ในการกำกับการปฏิบัติหน้าที่ของบุคคลดังกล่าวไว้ด้วย

**3.7 การใช้ระบบอนุญาตในกฎหมาย – ไม่มีการใช้ระบบอนุญาตในร่างกฎหมายนี้**

**3.7.1 เพราะเหตุใดจึงกำหนดให้ใช้ระบบการอนุมัติ การอนุญาต การจดทะเบียนหรือใช้ระบบอื่น….**

**3.7.2 ค่าธรรมเนียมมีความจำเป็นอย่างไร มีความคุ้มค่าต่อภาระที่เกิดแก่ประชาชนอย่างไร………….**

**3.7.3 มีหลักเกณฑ์การใช้ดุลพินิจในการอนุมัติอนุญาตหรือไม่อย่างไร…………………………………………**

**3.7.4 มีขั้นตอนและระยะเวลาที่แน่นอนในการอนุญาตหรือไม่………………………………………………….**

**3.7.5 มีการเปิดโอกาสให้อุทธรณ์การปฏิเสธคำขอ การให้ยื่นคำขอใหม่ หรือไม่ อย่างไร………………**

8

**3.8 การใช้ระบบคณะกรรมการในกฎหมาย**

**3.8.1 กฎหมายที่จะตราขึ้นมีการใช้ระบบคณะกรรมการ หรือไม่**

มี

**มีความจำเป็นอย่างไร**

เนื่องจากกรุงเทพมหานครเป็นเมืองหลวงของประเทศ มีประชากรอยู่เป็นจำนวนมาก และต้องเผชิญกับปัญหานานัปการ ซึ่งปัญหาดังกล่าวไม่เพียงแต่จะส่งผลกระทบภายในพื้นที่เขตกรุงเทพมหานครเท่านั้น แต่ยังส่งผลกระทบไปยังจังหวัดโดยรอบกรุงเทพมหานครด้วย ดังนั้น การกำหนดให้มีคณะกรรมการยุทธศาสตร์แก้ไขปัญหาเมืองหลวงและปริมณฑล โดยมีนายกรัฐมนตรีเป็นประธาน รัฐมนตรีและหน่วยงานที่เกี่ยวข้อง ผู้ว่าราชการกรุงเทพมหานคร เป็นกรรมการ และปลัดกรุงเทพมหานครเป็นกรรมการและเลขานุการ มีหน้าที่พิจารณาแผนยุทธศาสตร์การพัฒนาเพื่อป้องกันแก้ไขปัญหาเมืองหลวงและปริมณฑล และแผนปฏิบัติการตามที่กรุงเทพมหานครจัดทำโดยร่วมกับหน่วยงานที่เกี่ยวข้องในการพัฒนาเพื่อแก้ไขปัญหาในด้านต่าง ๆ ซึ่งจะทำให้การแก้ไขปัญหาของกรุงเทพมหานคร รวมถึงจังหวัดต่าง ๆ ซึ่งเป็นพื้นที่ต่อเนื่องสามารถทำได้อย่างมีประสิทธิภาพ

**3.8.2 คณะกรรมการที่กำหนดขึ้นมีอำนาจซ้ำซ้อนกับคณะกรรมการอื่นหรือไม่**

ไม่ซ้ำซ้อน เนื่องจากคณะกรรมการที่กำหนดขึ้นมีอำนาจหน้าที่ในการพิจารณาแผนยุทธศาสตร์และแผนปฏิบัติการเพื่อแก้ไขปัญหาของเมืองหลวงและปริมณฑลโดยเฉพาะ โดยไม่มีคณะกรรมการอื่นที่มีอำนาจหน้าที่ดังกล่าว

**หากมีความซ้ำซ้อน จะดำเนินการอย่างไรกับคณะกรรมการอื่นนั้น**

**-**

**3.8.3 องค์ประกอบของคณะกรรมการมีผู้ดำรงตำแหน่งทางการเมือง หรือนายกรัฐมนตรี**

**หรือหัวหน้าส่วนราชการหรือไม่**

มี

**เหตุใดจึงต้องกำหนดให้บุคคลดังกล่าวเป็นองค์ประกอบของคณะกรรมการ**

เนื่องจากการกำหนดแผนเพื่อแก้ไขปัญหาของกรุงเทพมหานครและปริมณฑลเกี่ยวข้องกับหน่วยงานต่าง ๆ ทั้งราชการส่วนกลาง ราชการส่วนภูมิภาค และราชการส่วนท้องถิ่น จึงจำเป็นต้องกำหนดให้นายกรัฐมนตรีเป็นประธาน โดยมีรัฐมนตรีว่าการกระทรวงมหาดไทย รัฐมนตรีและหัวหน้าหน่วยงานที่เกี่ยวข้อง และผู้ว่าราชการกรุงเทพมหานคร เป็นกรรมการ ทั้งนี้เพื่อให้การวางแผนแก้ไขปัญหาของกรุงเทพมหานครและปริมณฑลสามารถกระทำได้อย่างมีประสิทธิภาพมากที่สุด

**3.9 มีกรอบหรือแนวทางการใช้ดุลพินิจของเจ้าหน้าที่หรือไม่ อย่างไร**

ไม่มี

**3.10 ประเภทโทษที่กำหนด**

ไม่มีการกำหนดโทษทางอาญาและทางปกครองไว้ในร่างพระราชบัญญัตินี้

9

**3.11 การกำหนดโทษทางอาญาจะทำให้การบังคับใช้กฎหมายสัมฤทธิ์ผล เพราะเหตุใด**

-

**4. ความซ้ำซ้อนกับกฎหมายอื่น**

**4.1 การดำเนินการตามภารกิจในเรื่องนี้มีกฎหมายอื่นในเรื่องเดียวกันหรือทำนองเดียวกันหรือไม่**

ไม่มี

**4.2 ในกรณีที่มีกฎหมายขึ้นใหม่ เหตุใดจึงไม่ยกเลิก แก้ไขหรือปรับปรุงกฎหมายในเรื่องเดียวกัน**

**หรือทำนองเดียวกันที่มีอยู่**

-

**5. ผลกระทบและความคุ้มค่า**

**5.1 ผู้ซึ่งได้รับผลกระทบจากการบังคับใช้กฎหมาย**

☑ **ผู้มีหน้าที่ตามร่างกฎหมายหรือที่จะได้รับผลกระทบจากร่างกฎหมายนั้นโดยตรง**

(1) ผู้มีสิทธิสมัครรับเลือกตั้งเป็นสมาชิกสภากรุงเทพมหานครหรือเป็นผู้ว่าราชการกรุงเทพมหานคร

(2) สมาชิกสภากรุงเทพมหานครหรือผู้ว่าราชการกรุงเทพมหานคร รวมถึงข้าราชการการเมืองที่ประธานสภากรุงเทพมหานครหรือผู้ว่าราชการกรุงเทพมหานครแต่งตั้งขึ้นด้วย

(3) ข้าราชการกรุงเทพมหานครและประชาชนผู้มีส่วนในการดำเนินงานของกรุงเทพมหานคร

☑ ผู้ที่อยู่ในพื้นที่ที่อาจได้รับผลกระทบจากร่างกฎหมาย

ผู้ที่เกี่ยวข้องและประชาชนซึ่งอยู่ในเขตพื้นที่ของกรุงเทพมหานคร

**5.2 ผลกระทบที่เกิดขึ้นแก่บุคคลดังกล่าว**

☑ **ด้านสังคม**

**- เชิงบวก**

เมื่อการบริหารกรุงเทพมหานครซึ่งประกอบด้วยสมาชิกสภากรุงเทพมหานครและผู้ว่าราชการกรุงเทพมหานคร มีการกำหนดหลักเกณฑ์และอำนาจหน้าที่ในการดำเนินงานด้านการจัดทำบริการสาธารณะที่ชัดเจน สอดคล้องกับกฎหมายที่เกี่ยวข้อง โดยให้ประชาชนมีส่วนร่วมในการดำเนินงานของกรุงเทพมหานคร ซึ่งจะทำให้การบริหารและการดำเนินงานของกรุงเทพมหานครมีประสิทธิภาพ ส่งผลต่อการพัฒนากรุงเทพมหานครและต่อประชาชนในพื้นที่กรุงเทพมหานคร

**ผู้ได้รับผลกระทบเชิงบวก**

ประชาชนในพื้นที่กรุงเทพมหานคร

**- เชิงลบ**

ไม่มี

**ผู้ได้รับผลกระทบเชิงลบ**

-

10

**5.3 สิทธิและเสรีภาพของบุคคลในเรื่องใดบ้างที่ต้องถูกจำกัด**

สิทธิในการสมัครรับเลือกตั้งเป็นสมาชิกสภากรุงเทพมหานครและผู้ว่าราชการกรุงเทพมหานครในกรณีที่มีลักษณะต้องห้ามตามที่กฎหมายกำหนด

**การจำกัดนั้นเป็นการจำกัดเท่าที่จำเป็นหรือไม่ อย่างไร**

เป็นการจำกัดสิทธิเท่าที่จำเป็น โดยเป็นการกำหนดให้มีความสอดคล้องกับรัฐธรรมนูญและกฎหมายว่าด้วยการเลือกตั้งสมาชิกสภาท้องถิ่นและผู้บริหารท้องถิ่น

**5.4 ประโยชน์ที่ประชาชนและสังคมจะได้รับ**

**5.4.1 ประชาชนจะมีการดำรงชีวิตที่ดีขึ้นในเรื่องใด อย่างไร และเพียงใด หรือเป็นการ**

**อำนวยความสะดวกแก่ประชาชนมากน้อยเพียงใด**

ประชาชนจะได้สมาชิกสภากรุงเทพมหานครและผู้บริหารกรุงเทพมหานครที่มีความเหมาะสมและสามารถปฏิบัติหน้าที่ด้วยความซื่อสัตย์สุจริต เพื่อบริหารงานและพัฒนากรุงเทพมหานครให้ตอบสนองต่อความต้องการของประชาชนในพื้นที่กรุงเทพมหานคร

**5.4.2 เศรษฐกิจหรือสังคมมีการพัฒนาอย่างยั่งยืนได้เพียงใด**

**การประกอบกิจการเป็นไปโดยสะดวกหรือลดต้นทุนของผู้ประกอบการได้มากน้อยเพียงใด**

**ยกระดับความสามารถในการแข่งขันของประเทศได้มากน้อยเพียงใด**

**และส่งเสริมการวิจัยและพัฒนามากน้อยเพียงใด**

ร่างกฎหมายฉบับนี้ มิได้มีผลโดยตรงต่อเศรษฐกิจและสังคม เนื่องจากเป็นกฎหมายว่าด้วยระเบียบบริหารราชการกรุงเทพมหานคร ซึ่งเป็นเรื่องเกี่ยวกับการบริหารราชการและการกำหนดอำนาจหน้าที่ของกรุงเทพมหานคร แต่หากการบริหารราชการมีประสิทธิภาพมากยิ่งขึ้นย่อมส่งผลต่อสภาพเศรษฐกิจและสังคมของกรุงเทพมหานครในภาพรวม

**5.4.3 เสริมสร้างประสิทธิภาพหรือนวัตกรรมในการปฏิบัติราชการอย่างไร**

**สามารถลดงบประมาณแผ่นดินได้มากน้อยเพียงใด**

การแก้ไขเพิ่มเติมกฎหมายว่าด้วยระเบียบบริหารราชการกรุงเทพมหานคร จะมีผลทำให้การบริหารราชการของกรุงเทพมหานครเป็นไปอย่างมีประสิทธิภาพมากยิ่งขึ้น มีการกำหนดอำนาจหน้าที่ที่ชัดเจน

สอดคล้องกับการถ่ายโอนอำนาจหน้าที่ตามกฎหมายว่าด้วยการกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น และการกำหนดให้กรุงเทพมหานครต้องให้ความสำคัญในการรักษาวินัยทางการเงินการคลังอย่างเคร่งครัด ย่อมส่งผลดีต่อการใช้จ่ายงบประมาณของกรุงเทพมหานครและงบประมาณที่ได้รับการอุดหนุนจากรัฐบาล

11

**5.4.4 วิธีการและระยะเวลาประเมินผลสัมฤทธิ์ ตลอดจนประโยชน์ที่ประชาชนและสังคม**

**จะได้รับ ได้แก่**

-

**5.5 ความยุ่งยากที่คาดว่าจะเกิดขึ้นจากการปฏิบัติตามกฎหมาย**

เนื่องจากการแก้ไขเพิ่มเติมกฎหมายว่าด้วยระเบียบบริหารราชการกรุงเทพมหานครนี้ ได้มีการปรับเปลี่ยนรูปแบบการจัดระเบียบราชการของกรุงเทพมหานคร โดยยกเลิกบทบัญญัติเกี่ยวกับสภาเขต ในหมวด 3 ส่วนที่ 2 เขตและสภาเขต ตามมาตรา 71 ถึงมาตรา 80 แห่งพระราชบัญญัติระเบียบบริหารราชการกรุงเทพมหานคร พ.ศ. 2528 และเพิ่มเติมบทบัญญัติเกี่ยวกับการมีส่วนร่วมของประชาชน เป็นหมวดที่ 9 กำหนดให้กรุงเทพมหานครต้องจัดให้มีกลไกภาคประชาชน เข้ามามีส่วนร่วมในการดำเนินงานของกรุงเทพมหานคร ในรูปของคณะกรรมการประชาคมเขต ซึ่งมีผลเป็นการเปลี่ยนแปลงรูปแบบการบริหารงานของกรุงเทพมหานคร โดยจะต้องมีการคัดเลือกตัวแทนของประชาชนในด้านต่าง ๆ ประกอบด้วยกลุ่มอาชีพ กลุ่มอาสาสมัคร และกลุ่มผู้ทรงคุณวุฒิ เพื่อเป็นคณะกรรมการประชาคมเขต ทำหน้าที่ให้ข้อคิดเห็น ข้อเสนอแนะ และให้ความร่วมมือในการดำเนินงานเพื่อการพัฒนาปรับปรุงแก้ไขปัญหาของประชาชนในพื้นที่เขตแต่ละเขต ซึ่งในช่วงแรกอาจมีข้อยุ่งยากบ้างแต่น่าจะเป็นผลดีต่อการพัฒนาและแก้ไขปัญหาของเมืองหลวงต่อไปในอนาคต

**5.6 ความคุ้มค่าของภารกิจเมื่อคำนึงถึงงบประมาณที่ต้องใช้ ภาระหน้าที่ที่เกิดขึ้นกับประชาชน**

**และการที่ประชาชนจะต้องถูกจำกัดสิทธิเสรีภาพเทียบกับประโยชน์ที่ได้รับ**

ร่างพระราชบัญญัติฉบับนี้ ไม่มีผลเป็นการเพิ่มภาระหน้าที่ให้แก่ประชาชน และประชาชนในพื้นที่ของกรุงเทพมหานครจะได้รับประโยชน์เมื่อการบริหารราชการของกรุงเทพมหานครมีโครงสร้างและปัจจัยสนับสนุนที่เอื้อต่อการพัฒนาและแก้ไขปัญหาของเมืองหลวงได้อย่างมีประสิทธิภาพ

**6. ความพร้อมของรัฐ**

**6.1 ความพร้อมของรัฐ**

**(ก) กำลังคนที่คาดว่าต้องใช้**

เนื่องจากเป็นการแก้ไขกฎหมายว่าด้วยระเบียบบริหารราชการของกรุงเทพมหานคร ซึ่งมีผลต่อรูปแบบการบริหารและขอบเขตอำนาจหน้าที่ของกรุงเทพมหานครทันทีเมื่อกฎหมายมีผลใช้บังคับ โดย ไม่ต้องใช้กำลังคนเพิ่มขึ้นในการทำภารกิจนี้

**(ข) คุณวุฒิและประสบการณ์ของเจ้าหน้าที่ที่จำเป็นต้องมี**

-

**(ค) งบประมาณที่คาดว่าต้องใช้ ในระยะห้าปี โดยแยกเป็นงบดำเนินงานและงบลงทุน**

-

12

**6.2 วิธีการที่จะให้ผู้อยู่ภายใต้บังคับของกฎหมายมีความเข้าใจและพร้อมที่จะปฏิบัติตามกฎหมาย**

☑ **วิธีการสร้างความรับรู้ความเข้าใจแก่ประชาชนผู้อยู่ภายใต้กฎหมาย**

ในการยกร่างกฎหมายฉบับนี้ ซึ่งมีจุดเริ่มต้นมาจากคณะกรรมาธิการขับเคลื่อนการปฏิรูปประเทศด้านการปกครองส่วนท้องถิ่น สภาขับเคลื่อนการปฏิรูปประเทศ ได้มีการจัดประชุมและสัมมนาเพื่อรับฟังความคิดเห็นจากผู้บริหารกรุงเทพมหานคร ทั้งฝ่ายการเมืองและฝ่ายข้าราชการประจำ สมาชิกสภากรุงเทพมหานคร สมาชิกสภาเขต รวมทั้งผู้บริหารส่วนราชการจังหวัดใกล้เคียง และสร้างความรับรู้ความเข้าใจแก่ประชาชนซึ่งเป็นผู้แทนกลุ่มต่าง ๆ ในพื้นที่เขต ซึ่งจะต้องอยู่ภายใต้การบังคับของกฎหมาย จำนวนหลายครั้ง นอกจากนี้ผู้มีส่วนในการยกร่างได้มีการให้สัมภาษณ์ในรายการโทรทัศน์จำนวน 3 ครั้ง

☑ **การเข้าถึงข้อมูลของประชาชน**

ประชาชนสามารถเข้าถึงข้อมูลที่เกี่ยวข้องผ่านทางกรุงเทพมหานคร กระทรวงมหาดไทย และคณะกรรมาธิการขับเคลื่อนการปฏิรูปประเทศด้านการปกครองส่วนท้องถิ่น สภาขับเคลื่อนการปฏิรูปประเทศ

**7. หน่วยงานที่รับผิดชอบ**

**7.1 มีหน่วยงานอื่นใดที่ปฏิบัติภารกิจซ้ำซ้อนหรือใกล้เคียงกันหรือไม่ มีข้อเสนอแนะในการ**

**ดำเนินการกับหน่วยงานนั้นอย่างไร**

ไม่มี

**7.2 มีความเกี่ยวข้องหรือมีผลกระทบต่อการปฏิบัติงานของหน่วยงานอื่นหรือไม่ อย่างไร**

ไม่มี

**7.3 มีการบูรณาการการทำงานร่วมกับหน่วยงานอื่นหรือไม่ อย่างไร**

มีการดำเนินการร่วมกันระหว่างคณะกรรมาธิการขับเคลื่อนการปฏิรูปประเทศด้านการปกครอง ส่วนท้องถิ่น สภาขับเคลื่อนการปฏิรูปประเทศ และกรุงเทพมหานคร

**8. วิธีการทำงานและตรวจสอบ**

**8.1 ระบบการทำงานที่กำหนดสอดคล้องกับหลักการบริหารกิจการบ้านเมืองที่ดีหรือไม่**

☑ เกิดประโยชน์สุขของประชาชน

☑ เกิดผลสัมฤทธิ์ต่อภารกิจของรัฐ

☑ มีประสิทธิภาพและเกิดความคุ้มค่าในเชิงภารกิจของรัฐ

☑ ไม่มีขั้นตอนการปฏิบัติงานเกินความจำเป็น

☑ มีการปรับปรุงภารกิจของส่วนราชการให้ทันต่อสถานการณ์

**8.2 การเปิดเผยการปฏิบัติหน้าที่ของเจ้าหน้าที่รัฐ**

**8.2.1 ในกฎหมายมีการกำหนดขั้นตอนการดำเนินการของเจ้าหน้าที่ของรัฐในเรื่องใดบ้าง**

13

**แต่ละขั้นตอนใช้เวลาในการดำเนินการเท่าใด**

(1) กำหนดให้ผู้ว่าราชการกรุงเทพมหานครต้องแถลงนโยบายและชี้แจงการดำเนินการตามนโยบายต่อสภากรุงเทพมหานครภายในสิบห้าวันนับแต่วันเข้าปฏิบัติหน้าที่ กรณีที่ไม่มีสภากรุงเทพมหานครหรือไม่อาจเรียกประชุมสภากรุงเทพมหานครได้ไม่ว่าด้วยเหตุใด ให้ผู้ว่าราชการกรุงเทพมหานครจัดทำคำแถลงนโยบายปิดประกาศไว้ ณ ศาลาว่าการกรุงเทพมหานครและสำนักงานเขตภายในสิบห้าวันนับแต่วันเข้าปฏิบัติหน้าที่

(2) กรณีที่ผู้ว่าราชการกรุงเทพมหานครกระทำการอันเสื่อมเสียแก่เกียรติศักดิ์ของตำแหน่ง หรือปฏิบัติการหรือละเลยไม่ปฏิบัติการอันควรปฏิบัติในลักษณะที่เห็นได้ว่าจะเป็นเหตุให้เสียหายอย่างร้ายแรงแก่กรุงเทพมหานครหรือแก่ราชการโดยส่วนรวมหรือแก่การรักษาความสงบเรียบร้อยหรือสวัสดิภาพของประชาชน และสภากรุงเทพมหานครมีมติขอให้รัฐมนตรีว่าการกระทรวงมหาดไทยเสนอคณะรัฐมนตรีพิจารณารัฐมนตรีว่าการกระทรวงมหาดไทยต้องนำเรื่องเสนอต่อคณะรัฐมนตรีภายในสิบห้าวันนับแต่วันที่ตนได้รับแจ้งมติของสภากรุงเทพมหานคร

(3) การดำเนินการให้มีคณะกรรมการยุทธศาสตร์แก้ไขปัญหาเมืองหลวงและปริมณฑลให้ดำเนินการให้แล้วเสร็จภายในหนึ่งร้อยยี่สิบวันนับแต่วันที่พระราชบัญญัติมีผลใช้บังคับ

(4) การตราข้อบัญญัติกรุงเทพมหานครกำหนดเรื่องคณะกรรมการประชาคมเขต และการจัดให้มีคณะกรรมการประชาคมเขตให้ดำเนินการให้แล้วเสร็จภายในหนึ่งร้อยแปดสิบวันนับแต่วันที่พระราชบัญญัติมีผลใช้บังคับ

**8.2.2 หากมีการใช้ดุลพินิจสอดคล้องกับหลักธรรมาภิบาลและหลักนิติธรรมอย่างไร**

-

**8.2.3 ในการพิจารณาของเจ้าหน้าที่ใช้หลักกระจายอำนาจหรือมอบอำนาจเพื่อให้ประชาชน**

**ได้รับการบริการที่สะดวก รวดเร็ว และมีประสิทธิภาพ อย่างไร**

มีการกำหนดหลักเกณฑ์เรื่องการมอบอำนาจในการสั่ง การอนุญาต การอนุมัติ หรือการปฏิบัติราชการของข้าราชการกรุงเทพมหานครบางตำแหน่งเพิ่มเติม และผู้ว่าราชการกรุงเทพมหานครอาจกำหนดหลักเกณฑ์ วิธีการและเงื่อนไขเรื่องการมอบหมายหรือมอบอำนาจในเรื่องใดเรื่องหนึ่ง ตลอดจนการมอบอำนาจให้ทำนิติกรรม ฟ้องคดี และดำเนินคดีแทนกรุงเทพมหานคร เพื่อให้ผู้มอบหมายหรือมอบอำนาจหรือผู้รับมอบหมายหรือรับมอบอำนาจปฏิบัติได้

**8.3 มีระบบตรวจสอบและคานอำนาจอย่างไรบ้าง**

**8.3.1 มีระบบการตรวจสอบการปฏิบัติงานภายในหรือไม่ อย่างไร**

-

**8.3.2 มีกระบวนการร้องเรียนจากบุคคลภายนอกหรือไม่ อย่างไร**

-

14

**9. การจัดทำกฎหมายลำดับรอง**

9.1 มาตรา 28 ให้กรุงเทพมหานครออกข้อบัญญัติกรุงเทพมหานครกำหนดคุณสมบัติ หน้าที่ความรับผิดชอบ หลักเกณฑ์เงื่อนไขการให้พ้นจากตำแหน่ง และค่าตอบแทนของผู้ช่วยสมาชิกสภากรุงเทพมหานคร

9.2 มาตรา 89 (9) กรุงเทพมหานครออกข้อบัญญัติกรุงเทพมหานครเกี่ยวกับการรักษาความสงบเรียบร้อยของประชาชน

9.3 มาตรา 90 วรรคสี่ ให้กรุงเทพมหานครออกข้อบัญญัติกรุงเทพมหานครกำหนดค่าใช้จ่ายหรือค่าตอบแทนอื่นใดให้แก่หน่วยงานของรัฐหรือเจ้าหน้าที่ของรัฐที่ให้ความช่วยเหลือ สนับสนุน หรือเข้าร่วมปฏิบัติหน้าที่กับเจ้าหน้าที่ของกรุงเทพมหานครซึ่งผู้ว่าราชการกรุงเทพมหานครแต่งตั้งให้มีอำนาจในการสอบสวนบรรดาความผิดต่อกฎหมายซึ่งได้เกิดภายในพื้นที่กรุงเทพมหานคร ได้ตามความเหมาะสม

9.4 มาตรา 90 วรรคห้า ให้กรุงเทพมหานครออกข้อบัญญัติกรุงเทพมหานครกำหนดหลักเกณฑ์การแต่งตั้งพนักงานเจ้าหน้าที่ พนักงานสอบสวน และวิธีปฏิบัติหน้าที่ของบุคคลดังกล่าว และในการได้รับค่าตอบแทน

9.5 มาตรา 95 การจัดตั้งสหการให้ตราเป็นพระราชกฤษฎีกา การยุบเลิกสหการให้ตราเป็น พระราชกฤษฎีกาและให้ระบุวิธีจัดการทรัพย์สินไว้ด้วย

9.6 มาตรา 96 ให้กรุงเทพมหานครออกข้อบัญญัติกรุงเทพมหานครกำหนดหลักเกณฑ์ วิธีการและเงื่อนไขในการให้จัดทำบริการสาธารณะ

9.7 มาตรา 122 ให้กรุงเทพมหานครออกข้อบัญญัติกรุงเทพมหานครเกี่ยวกับการใช้จ่ายเงินอุดหนุนที่รัฐบาลจัดให้กรุงเทพมหานคร

9.8 มาตรา 123/3 ให้กรุงเทพมหานครออกข้อบัญญัติกรุงเทพมหานครกำหนดเรื่องคณะกรรมการประชาคมเขต ประกอบด้วยคุณสมบัติ ลักษณะต้องห้าม การขึ้นบัญชีและการเลื่อนขึ้นดำรงตำแหน่งแทน องค์ประกอบแต่ละกลุ่ม สัดส่วนแต่ละกลุ่ม วิธีการคัดเลือกแต่ละกลุ่ม หลักเกณฑ์วิธีการแต่งตั้ง การพ้นจากตำแหน่ง ขั้นตอนวิธีการปฏิบัติงาน เบี้ยประชุม และอื่น ๆ ที่จำเป็นต่อการปฏิบัติงานของคณะกรรมการประชาคมเขต ภายในหนึ่งร้อยแปดสิบวันนับแต่วันที่พระราชบัญญัตินี้ใช้บังคับ

**10. การรับฟังความคิดเห็น**

☑ มีการรับฟังความคิดเห็น 🗌 ไม่มีการรับฟังความคิดเห็น

**10.1 ผู้ที่เกี่ยวข้องหรืออาจได้รับผลกระทบที่รับฟังความคิดเห็น**

**หน่วยงานภาครัฐ**

หน่วยงานที่เกี่ยวข้องกับภารกิจ ได้แก่ กระทรวงมหาดไทย และกรุงเทพมหานคร

**ภาคประชาชน/องค์กรอื่นที่เกี่ยวข้อง**

15

☑ ประชาชนที่ได้รับหรืออาจได้รับผลกระทบ

🗌 ประชาชนทั่วไป

🗌 องค์กรอื่น

**10.2 มีการเปิดเผยผลการรับฟังความคิดเห็นต่อประชาชนหรือไม่ อย่างไร**

เปิดเผยผลการรับฟังความคิดเห็นผ่านทางเว็บไซต์ของกรุงเทพมหานคร

**10.3 จัดทำสรุปผลการรับฟังความคิดเห็นและเสนอผลมาประกอบการพิจารณาของคณะรัฐมนตรี**

☑ จัดทำ 🗌 ไม่มีการจัดทำ

**ในกรณีจัดทำสรุปผลการรับฟังความคิดเห็น มีสาระสำคัญในเรื่องดังต่อไปนี้หรือไม่**

☑ วิธีการในการรับฟังความคิดเห็น

☑ จำนวนครั้งและระยะเวลาในการรับฟังความคิดเห็นแต่ละครั้ง

☑ พื้นที่ในการรับฟังความคิดเห็น

☑ ประเด็นที่มีการรับฟังความคิดเห็น

☑ ข้อคัดค้านหรือความเห็นของหน่วยงานและผู้เกี่ยวข้องในแต่ละประเด็น

☑ คำชี้แจงเหตุผลรายประเด็นและการนำผลการรับฟังความคิดเห็นมาประกอบการ

พิจารณาจัดทำร่างกฎหมาย

ขอรับรองว่าการเสนอร่างพระราชบัญญัติได้ดำเนินการตามพระราชกฤษฎีกาว่าด้วยการเสนอเรื่องและการประชุมคณะรัฐมนตรีฯ และระเบียบว่าด้วยหลักเกณฑ์และวิธีการเสนอเรื่องต่อคณะรัฐมนตรีฯ แล้ว

พลตำรวจเอก

(อัศวิน ขวัญเมือง)

ผู้ว่าราชการกรุงเทพมหานคร

สำนักงานกฎหมายและคดี

สำนักปลัดกรุงเทพมหานคร

โทร. 0 2221 6858

โทรสาร 0 2224 3004